“ฟันด์โฟลว์” ไหลเข้า ดัน SET ปิดบวก 11 จุด จับตาพรุ่งนี้วิ่งต่อ
SET ปิดบวก 11 จุด อานิสงส์ “ฟันด์โฟลว์” ไหลเข้า หลังบาทเริ่มกลับมาแข็งค่า แนวโน้มพรุ่งนี้ไซด์เวย์ขึ้นทดสอบแนวต้าน 1,672-1,680 จุด พร้อมให้แนวรับ 1,660 จุด
SET ปิดบวก 11 จุด อานิสงส์ “ฟันด์โฟลว์” ไหลเข้า หลังบาทเริ่มกลับมาแข็งค่า แนวโน้มพรุ่งนี้ไซด์เวย์ขึ้นทดสอบแนวต้าน 1,672-1,680 จุด พร้อมให้แนวรับ 1,660 จุด
12 ก.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ปรับตัวเพิ่มขึ้นในทิศทางเดียวกับตลาดหุ้นทั่วโลก เนื่องจากคลายความกังวลการปรับขึ้นอัตราดอกเบี้ยของธนาคารกลางสหรัฐ (เฟด) แม้ครั้งนี้คาดว่าจะปรับขึ้น 0.75% แต่ครั้งถัดๆไปน่าจะปรับขึ้นในอัตราที่ชะลอลง หลังจากทิศทางของอัตราเงินเฟ้อมีแนวโน้มชะลอลงตามราคาน้ำมันที่ลดลงมาอย่างต่อเนื่องในช่วงที่ผ่านมาและทำระดับต่ำสุดในรอบ 8 เดือน
นอกจากนี้ ค่าเงินดอลลาร์สหรัฐอ่อนค่าลง ทำให้มีการโยกเงินเข้ามาลงทุนในหุ้นและสินค้าโภคภัณฑ์มากยิ่งขึ้น ขณะที่เงินบาทแข็งค่าขึ้นมาอย่างต่อเนื่องเป็นปัจจัยหนุนให้เงินทุนต่างชาติไหลเข้ามาในตลาดทุนไทยอีกด้วย โดยมีแรงซื้อรายกลุ่มทั้งค้าปลีก ไฟแนนซ์ และ อิเล็กทรอนิกส์
สำหรับแนวโน้มตลาดหุ้นไทยวันพรุ่งนี้คาดแกว่งไซด์เวย์ขึ้นมาต่อจากวันนี้ โดยมีโอกาสขึ้นทดสอบแนวต้าน 1,672-1,680 จุด พร้อมให้แนวรับที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CH มูลค่าการซื้อขาย 5,373.32 ล้านบาท ปิดที่ 4.14 บาท เพิ่มขึ้น 1.80 บาท
DELTA มูลค่าการซื้อขาย 2,809.13 ล้านบาท ปิดที่ 664.00 บาท ลดลง 4.00 บาท
PTT มูลค่าการซื้อขาย 2,095.99 ล้านบาท ปิดที่ 37.25 บาท เพิ่มขึ้น 0.50 บาท
AOT มูลค่าการซื้อขาย 2,014.30 ล้านบาท ปิดที่ 72.75 บาท เพิ่มขึ้น 0.25 บาท
PTTEP มูลค่าการซื้อขาย 1,839.06 ล้านบาท ปิดที่ 164.50 บาท เพิ่มขึ้น 1.50 บาท